cyanic-selkie/wikianc huggingface dataset:
Ross Colton
Ura
Colton edusti vuosina 2014–2016 Cedar Rapids RoughRidersia juniorijääkiekkosarja USHL:ssä. Hän toimi jälkimmäisellä kaudella joukkueen kapteenina ja viimeisteli 55 runkosarjaottelussa 66 tehopistettä sijoittuen sarjan pistepörssin toiseksi. Tampa Bay Lightning varasi hänet kauden jälkeen NHL:ään vuoden 2016 varaustilaisuudessa. Colton pelasi seuraavat kaksi kautta yliopistosarja NCAA:ssa Vermontin yliopiston joukkueessa, kunnes siirtyi edustamaan Lightningin farmijoukkuetta Syracuse Crunchia NHL:n farmiliiga AHL:ään. Hän toimi joukkueen varakapteenina kaudella 2020–2021, vaikkei pelannut kuin kolme ottelua.
Colton teki ensiesiintymisensä NHL:ssä Tampa Bay Lightningin kotiottelussa Carolina Hurricanesia vastaan 24. helmikuuta 2021. Hän teki NHL-uransa avausmaalin heti ensimmäisellä laukauksellaan ja toisessa vaihdossaan ottelun avauserässä ajassa 06:43. Maali oli ottelun ensimmäinen ja jäi myös sen voittomaaliksi. Lightning voitti lopulta maalein 3–0. Coltonista tuli Lightningin seurahistorian yhdeksäs avausottelussaan maalin tehnyt pelaaja, minkä lisäksi hänestä tuli Lightningin toinen sekä voittomaalin avausottelussaan tehnyt että toiseksi nopeimman uran avausmaalin tehnyt pelaaja. Nikita Kutšerov teki uransa avausmaalin ensiesiintymisellään jo ajassa 02:12 New York Rangersia vastaan 25. marraskuuta 2013.
Colton pelasi kauden 2020–2021 runkosarjassa lopulta 30 ottelua tehopistein 9+3=12. Hän paikkasi Lightningin avainpelaajia Nikita Kutšerovia ja Steven Stamkosia näiden kärsiessä loukkaantumisista. Colton teki pudotuspelien toisen kierroksen viidennessä osaottelussa Carolina Hurricanesia vastaan maalin päätöserässä ajassa 49:04 ja auttoi täten Lightningin voittoon maalein 2–0 sekä jatkoon konferenssifinaaleihin. Colton vastasi Lightningin seurahistorian kolmannen sekä samalla toisen peräkkäisen Stanley Cupin voittomaalista viimeistelemällä joukkueen ja koko ratkaisuottelun ainoan maalin toisessa erässä kotona Montreal Canadiensia vastaan loppuottelusarjan viidennessä kohtaamisessa. Colton teki samalla NHL-historiaa olemalla sarjan yhteensä seitsemäs sekä ensimmäinen 18 ja toinen 82 vuoteen Stanley Cupin ratkaisseen voittomaalin tehnyt tulokas. Colton pelasi Lightningin kevään 2021 kaikissa 23 pudotuspeliottelussa, ja viimeisteli niissä tehopisteet 4+2=6.
Elokuussa 2021 Colton teki Lightningin kanssa kaksivuotisen jatkosopimuksen, jonka cap hit on 1,25 miljoonaa dollaria.
Kesäkuussa 2023 Lightning kauppasi Coltonin Colorado Avalancheen vaihdossa toisen kierroksen varausvuoroon vuoden 2023 varaustilaisuudessa.
Heinäkuussa 2023 Colton teki Avalanchen kanssa nelivuotisen ja yhteensä 16 miljoonan dollarin arvoisen sopimuksen.
Kesäolympialaiset 2008
Olympialaisten 302 kilpailuun osallistui yli 11 000 urheilijaa edustaen 204 kansallista olympiakomiteaa. Kaikki luvut olivat uusia olympiakisojen ennätyksiä. Lisäksi kisat olivat järjestäjälleen selvästi kaikkien aikojen kalleimmat. Järjestelyihin on arvioitu kuluneen kaikkiaan noin 30 miljardia euroa, mikä on noin neljä kertaa enemmän kuin toiseksi kalleimmissa kisoissa Ateenassa (noin 7,6 miljardia) neljä vuotta aiemmin.
Kyseessä oli kolmas kerta kun kisat käydään kahden eri kansallisen olympiakomitean alueella, sillä Hongkongilla on oma olympiakomitea.
Suomi osallistui kesäolympialaisiin 23. kerran. Joukkueessa oli 58 urheilijaa.
Hakemus ja äänestys
Peking valittiin isäntäkaupungiksi 112. Kansainvälisen olympiakomitean kokouksessa Moskovassa heinäkuun 12. päivänä 2001. Peking voitti muut isäntäkaupunkiehdokkaat Toronton, Pariisin, Istanbulin ja Osakan toisella äänestyskierroksella. Viisi muuta ehdokaskaupunkia karsiutuivat pois edellisvuoden karsinnassa. Peking oli selvässä johdossa ensimmäisen kierroksen jälkeen ja vähiten ääniä saaneena Osaka putosi jatkokierroksilta. Toisella kierroksella Peking sai enemmistön äänistä ja tuli valituksi kisaisännäksi.
Vuonna 1993 Peking johti vuoden 2000 kesäolympialaisten äänestystä kolmen kierroksen ajan, mutta hävisi Sydneylle viimeisellä kierroksella äänin 43–45.
Äänestyksen ratkettua Kiinan varapääministeri Li Lanqing julisti: "Vuoden 2008 olympiakisojen äänestystulos on esimerkki kansainvälisestä tunnustuksesta Kiinan yhteiskunnallisesta vakaudelle, talouskasvulle ja kiinalaisten terveille elintavoille". Kansainvälisen Olympiakomitean jäsenen Peter Tallbergin mukaan kisat myönnettiin Kiinalle, koska tarjous oli teknisesti erinomainen ja koska Kiinassa asuu viidesosa maailman asukkaista. Tallbergin mukaan päätös lisäsi urheilun merkitystä Kiinassa, ja sen myötä Kiina on poistanut useita rajoituksia tiedotusvälineitä kohtaan ja toteuttanut ennennäkemättömiä ympäristötekoja. Kisoja myöntäessä edellytettiin, ettei lehdistönvapautta rajoiteta ennen eikä kisojen aikana.
Hakemuksessa Pekingin kestävän kehityksen suunnitelma (1998–2007) sisälsi useita ilmanpuhdistustoimia, kuten vanhojen tehtaiden ottamisen uusiokäyttöön, hiilen vaihdon kaasuun ja puiden istutuksen. Olympiakylään luvattiin 760 hehtaarin metsäpuisto. Ilman ja veden laadun luvattiin täyttävän kisoissa WHO:n vaatimukset. Paikallishallinto lupasi vähentää Pekingin epäpuhtauksia, lisätä ympäristötekniikkaa ja vedenpuhdistusta. Pekingin kunnianhimoinen tavoite oli merkittävästi parantaa ympäristöolosuhteita ja lisätä kansalaistensa ympäristötietoisuutta.
Liikenne
thumb|right|250px|Kartta Pekingin olympia-areenoista. Useat kehätiet mahdollistivat nopean siirtymisen areenoiden välillä.
Pekingin metroon tehtiin suuria laajennuksia olympiaruuhkan varalta; sen kapasiteetti kaksinkertaistettiin. Alun perin metrossa oli neljä linjaa ja 64 asemaa. Siihen lisättiin 7 linjaa ja 80 asemaa, mm. Pekingin kansainväliselle lentoasemalle. Lentoasemaa laajennettiin kolmannella terminaalilla, jonka suunnitteli arkkitehti Norman Foster. Myös ihmisten kuljettamiseen itse lentokentällä rakennettiin automaattijuna.
Kilpailupaikkojen välillä kulki 38 virallista olympialinjaa, joita ajettiin 7 000 linja-autolla.
Ilmanlaadun parantamiseksi Pekingissä otettiin olympialaisten ajaksi käyttöön väliaikainen liikenteenrajoitus, joka perustui autojen rekisterinumeroihin. Rajoitus koski vuoropäivin parillisia ja parittomia rekisterinumeroita.
Kilpailupaikat
Toukokuuhun 2007 mennessä kaikkien 31 Pekingissä sijaitsevan kilpailupaikan rakennustyöt olivat alkaneet. Kiinan hallitus rakennutti myös kuusi tapahtumapaikkaa Pekingin ulkopuolelle sekä 59 harjoittelukeskusta.
Pekingin kansallinen stadion
Olympialaisten keskipiste oli Pekingin kansallinen stadion, lempinimeltään "Linnunpesä". Stadionin rakentaminen aloitettiin joulukuussa 2003. Alun perin suunnitelmissa oli Guangdongin olympiastadion, joka myös rakennettiin kilpailuja varten, mutta myöhemmin päätettiin rakentaa uusi stadion Pekingiin.
Symboliikka
Vuoden 2008 kesäolympialaisten tunnuskuva oli "Tanssiva Peking" (舞动的北京). Symbolissa yhdistyvät perinteinen kiinalainen punainen sinetti ja urheilijaksi muotoiltu kalligrafiamerkki jīng (京), "pääkaupunki", joka on myös Pekingin kiinalaisen nimen toinen merkki.
Kilpailujen tunnuslause oli "Yksi maailma, yhteinen unelma" (同一个世界 同一个梦想 "Tóng Yíge Shìjiè Tóng Yíge Mèngxiǎng" / "One World, One Dream"). Tunnuslause kutsui koko maailmaa yhtymään olympiahenkeen ja rakentamaan ihmiskunnalle parempaa tulevaisuutta. Se valittiin yli 210 000 ehdotuksen joukosta.
Olympialaisten maskotteina oli viisi Fuwaa eli hyvän onnen nukkea. Jokaisella Fuwalla on oma päävärinsä, yksi olympiarenkaiden väreistä; ne symboloivat maailman viittä maanosaa. Maskottien nimet ovat Beibei, Jingjing, Huanhuan, Yingying ja Nini. Kun jokaisen nimen ensimmäiset tavut luetaan peräkkäin, tuloksena on lause 北京欢迎你 (Běijīng huānyíng nĭ), joka tarkoittaa "Peking toivottaa sinut tervetulleeksi".
Olympiatuli
250px|thumb|right|Soihtuviestin reitti
Olympiatuli sytytettiin Kreikassa 24. maaliskuuta 2008. Turvatoimista huolimatta kaksi Tiibetin ihmisoikeuksien puolesta protestoinutta henkilöä pääsi nostelemaan mielenilmaisulakanoitaan järjestelykomitean puheenjohtaja Liu Qin takana hänen puheensa aikana. Soihtuviestiin kohdistui mielenosoituksia myös Pariisissa ja Lontoossa. Yhdysvaltojen vierailun yhteydessä soihdun reitti muutettiin viime hetkillä, ja se kulki suurimmaksi osaksi yleisöltä piilossa. Tämänkin jälkeen soihtuviestin reittiä jouduttiin muuttamaan turvallisuussyistä.
Olympiatuli tuotiin Pekingiin 28 ulkomaalaisen ja 78 kiinalaisen kaupungin kautta ja se kävi matkansa varrella myös Mount Everestillä. Tulta kuljetti matkan aikana lähes 22 000 soihdunkantajaa. Olympiatulen kantajia Kiinassa oli myös kolme suomalaista eli oululainen Kuivasjärven Auran nuorisovalmentaja Anne Karvinen-Poutanen, sipoolainen Östersundom IF:n sulkapalloaktiivi Jukka Pessala ja vantaalainen jääkiekkovalmentaja ja IceHearts ry:n perustaja ja toiminnanjohtaja Ville Turkka. Olympiatulen sytyttäjänä toimi Li Ning.
Mitalitaulukko
Kisojen menestyksekkäin maa oli isäntämaa Kiina. Ennen kisoja isäntämaa Kiina oli nimennyt tavoitteekseen voittaa mitalitaulukossa aiemmin suvereenin Yhdysvallat. Kiina siirtyikin johtoon jo ensimmäisenä päivänä ja piti johtonsa loppuun asti. Erityisesti voimistelu- ja sisälajeissa Kiina oli suvereeni. Yhdysvallat oli laskenut paljon yleisurheilun varaan, mutta ei saanut niistä toivottua kirivoimaa. Kiina voitti mitalitaulukon ylivoimaisesti.
Kisojen menestyneimmäksi urheilijaksi nousi yhdysvaltalaisuimari Michael Phelps, joka voitti kahdeksan miesten uinnin kultamitalia. Yleisurheilun puolella median huomio kiinnittyi erityisesti jamaikalaiseen Usain Boltiin, joka voitti sekä 100 että 200 metrin, että myös 4 × 100 metrin viestijuoksun olympiakultaa ensimmäisenä urheilijana vuosiin. Boltista tuli kisoissa maailman nopein ihminen, kun hän juoksi kaikkien kolmen matkansa maailmanennätykset. Erityisesti 100 metrin voitto herätti yleisön kiinnostuksen; Bolt juoksi maailmanennätysjuoksunsa loppumetrit kädet levällään.
Lajit
Olympialaisten kisaohjelmaan kuuluivat seuraavat urheilumuodot (suluissa kilpailutapahtumien määrä):
Kilpailukalenteri
Kalenterissa siniset ruudut merkitsevät lajin kilpailuja kyseisenä päivänä; esimerkiksi alkukilpailut. Keltaiset laatikot merkitsevät lajin kilpailupäiviä, jolloin kultamitalin saaja ratkesi. Piste laatikossa merkitsee lajifinaalia ja pisteiden määrä lajifinaalien lukumäärää kyseisenä päivänä.
Osallistujat
204 olympiakomiteaa lähetti kisoihin yli 10 300 urheilijaa. Sekä olympiakomiteoiden että kilpailijoiden lukumäärät olivat uusia olympiakisojen ennätyksiä. Ensimmäistä kertaa olympialaisiin osallistuivat Tuvalu, Marshallinsaaret ja Montenegro.
Brunein piti osallistua olympialaisiin kahden hengen joukkueella, mutta KOK sulki sen kisoista, koska maan kansallinen olympiakomitea ei rekisteröinyt urheilijoitaan ajoissa. Georgia harkitsi vetäytymistä avajaisten jälkeisenä päivänä sen ja Venäjän välisen konfliktin takia, mutta päätti samana päivänä jatkaa kilpailuissa.
Kritiikki
Olympialaisten avajaisetkaan eivät säästyneet kritiikittä. Eräässä ohjelmanumerossa esiintyneet Kiinan vähemmistökansat kansallispukuineen paljastuivat valtaväestöön, Han-kiinalaisiin, kuuluviksi. Myös olympialaisten avajaisissa laulanut tyttö osoittautui myöhemmin huijaukseksi, sillä laulun oikeasti esittänyt tyttö ei päässyt televisiokameroiden eteen ulkonäkönsä takia.
Korsnäsin seurakunta
Korsnäsin seurakunta on Porvoon hiippakuntaan ja Närpiön rovastikuntaan kuuluva Suomen evankelis-luterilaisen kirkon seurakunta, joka toimii Korsnäsin kunnan alueella.
Seurakunnan kirkkoherra on Rose-Maj Friman.
Papisto
Seuraavat henkilöt ovat toimineet Korsnäsin seurakunnan kirkkoherroina:
Eläinratavalo
Eläinratavalo on tähtitieteellinen ilmiö, jossa aurinkokunnan tasossa eli ekliptikalla olevat lukemattomat planeettainväliset pölyhiukkaset heijastavat auringonvaloa. Ilmiö on havaittavissa auringonlaskun jälkeen tai juuri ennen auringonnousua, jolloin se näkyy horisontista ekliptikaa pitkin nousevana kolmionmuotoisena kajona.
Suurin osa säteilyä heijastavista pölyhiukkasista on läpimitaltaan 10–30 mikrometriä (millimetrin tuhannesosaa). Hiukkasten lämpötila on noin 150 kelviniä. 20 mikrometrin infrapuna-alueella eläinratavalo säteilee vain 0,0001 kertaa niin paljon kuin Auringon pinta. Eläinratavaloa on havaittu myös muilta tähdiltä.
Havaitseminen
Kauempana päiväntasaajasta pohjoisella pallonpuoliskolla eläinratavalo on parhaiten havaittavissa keväisellä iltataivaalla juuri kun hämärä on täydellisesti kadonnut, tai syksyllä aamutaivaalla juuri ennen hämärän ensimmäistä kajastusta. Suomen pohjoisilla leveysasteilla, missä ekliptika muodostaa maksimissaankin vain 50 asteen kulman horisonttia vasten, eläinratavalon havaitseminen on kohtalaisen hankalaa, sillä Aurinko laskee niin loivassa kulmassa, että heikko kajo sekoittuu helposti horisontin hämärään. Mahdotonta se ei kuitenkaan ole, mikäli vain olosuhteet ovat riittävän hyvät. Skotlannista ja Saksasta ilmiö on jo kohtalaisen hyvin havaittavissa.
Salamajärvi
63.3252°N, 24.60982°W Salamajärvi on kylä Perhon kunnassa Keski-Pohjanmaalla. Kylällä on myös samanniminen järvi. Perhon keskustasta kylälle on matkaa noin 20 km.
Salamajärven kylä sijaitsee Perhon kirkonkylältä Kinnulaan johtavan yhdystien 7520 varrella, Suomenselän vedenjakaja-alueella. Tien eteläpuolella on Salamajärven kansallispuisto.
Jyrki Hilpelä
Jyrki Hilpelä (s. 1948) on Itä-Suomen yliopiston yliopistonlehtori ja Helsingin ja Turun yliopistojen dosentti. Hilpelä on opiskellut Turun yliopistossa filosofiaa ja yhteiskuntatieteitä. Hän väitteli 1986 filosofiassa Jyväskylän yliopistossa.
Chris Gaylor
Gaylor soittaa rumpuja myös punkyhtye These Enzymesissä, jonka perustajajäsen hän on AAR:n kitaristin Mike Kennertyn kanssa. Hän asuu Edmondissa Oklahomassa.
Jyrki Hilpelä
Työhistoria
Jyrki Hilpelä aloitti Joensuun korkeakoulun käyttäytymistieteiden metodologian yliassistenttina 1974. Sittemmin hän on toiminut käytännöllisen filosofian vt.apulaisprofessorina, kasvatustieteen ma.professorina sekä vt. yliopistonlehtorina Joensuun yliopistossa ja fuusion jälkeen Itä-Suomen yliopistossa. Hänen julkaisunsa käsittelevät erityisesti sivistystä, valistusta, saksalaista kasvatusajattelua ja koulutuspolitiikkaa. Mm. Eero Ojanen julkaisi Helsingin Sanomissa myönteisen arvion Hilpelän väitöskirjasta Filosofia kritiikkinä (1986).
Chris Gaylor
Chris soitti rumpuja punkrokkari Ben Weaselin albumilla These Ones Are Bitter.
Jyrki Hilpelä
Työhistoria
Jyrki Hilpelä toimi Suomen kasvatustieteellisen seuran Kasvatus-aikakauskirjan päätoimittajana vuodesta 2007 vuoteen 2011. Lehden pääkirjoituksissa näkyi Hilpelän terävän kynän jälki.
Sekobarbitaali
Sekobarbitaali (5-allyyli-5-(1-metyylibutyyli)-barbituurihappo) on barbituraatteihin kuuluva lääkeaine, jota käytetään muun muassa anestesia-, epilepsia-, uni- ja rauhoittavana lääkkeenä. Lääkettä myydään Eli Lilly and Company -yhtiön valmistamana nimillä Seconal ja Tuinal. Tuinal sisältää myös amobarbitaalia. Käytöstä poistuneessa Vesparax-nimisessä yhdistelmälääkkeessä oli 150 mg sekobarbitaalia, 50 mg brallobarbitaalia ja 50 mg hydroksitsiinia. Sekobarbitaali on määritelty huumausaineeksi Euroopan talousalueella.
Sekobarbitaalia käytetään myös eläinlääketieteessä eutanasiassa.
Elyria (Ohio)
Elyria on kaupunki Yhdysvalloissa, Ohion osavaltiossa. Se sijaitsee Clevelandistä länteen ja Lorainista etelään. Se kasvoi aikoinaan joen varteen rakennetun sahan ympärille. Nykyisin siellä on monenlaista teollisuutta.
Vuoden 2010 väestönlaskennassa Elyrian väkiluku oli 54 553.
Porsche Supercup Unkarin Grand Prix 2018
Porsche Supercup Unkarin Grand Prix 2018 oli Porsche Supercup -kauden 2018 kuudes osakilpailu, joka ajettiin 29. heinäkuuta Hungaroringin moottoriradalla Mogyoródissa Unkarissa. Kilpailun voitti Thomas Preining.
Mido (jalkapalloilija)
Ahmed Hossam Hussein Abdelhamid (, s. 23. helmikuuta 1983 Kairo) on uransa vuonna 2014 lopettanut egyptiläinen jalkapalloilija, joka tunnettiin paremmin nimellä Mido. Hän oli pelipaikaltaan hyökkääjä. Uransa jälkeen Mido on toiminut jalkapallon johtotehtävissä, muun muassa kolmen eri seuran johtoportaassa Egyptissä. Hän opiskelee myös valmentamista.
Seurajoukkueura
Mido aloitti uransa egyptiläisseura Zamalekissa kaudella 1999–2000. Sieltä hän siirtyi belgialaisseura KAA Gentiin. Vielä saman kauden aikana hän siirtyi Hollantiin AFC Ajaxiin. Ajaxissa hän voitti Eredivisien, Alankomaiden cupin ja Alankomaiden supercupin. Vuonna 2003 Mido siirtyi Celta Vigoon Espanjaan. Samana vuonna hänet erotettiin Celta Vigosta neljän oman maalin takia. Olympique Marseille tarjoutui ostamaan Midon. Mido siirtyi Marseilleen pelaamaan yhdeksi kaudeksi ja sitten AS Roma tarjoutui ostamaan hänet. Mido pelasi sielläkin kauden ja siirtyi sitten lainalle Tottenham Hotspuriin kaudella 2005–2006. Kauden päätteeksi Tottenham osti Midon. Mido pelasi Tottenhamissa kesään 2007 kunnes siirtyi Middlesbroughiin. Tammikuussa 2009 hän siirtyi lainasopimuksella Wigan Athleticiin. Siirron myötä Midolle tarjoutuu hieno tilaisuus pelata yhdessä hänen maajoukkuetoverinsa ja hyvän ystävänsä Amr Zakin kanssa. Kauden 2008–2009 päätteeksi Middlesbroughin pudottua Valioliigasta Mestaruussarjaan, huhut Midon siirtymisestä muualle kasvoivat. Lopulta 31. heinäkuuta 2009 Mido siirtyi takaisin kasvattajaseuraansa Zamalekiin vuoden lainasopimuksella. Zamalek maksoi Middlesbroughille lainasta 400 000 puntaa ja laina sisälsi osto-option Midosta miljoonalla punnalla.
Tammikuussa 2010 Mido siirtyi lainalle West Ham Unitediin, josta palasi toukokuussa Middlesbroughiin. Elokuussa hän siirtyi tuttuun Ajaxiin, josta vaihtoi tammikuussa 2011 kasvattajaseuraansa Zamalekiin. Heinäkuussa 2012 Mido siirtyi Barnsleyn riveihin.
Maajoukkueura
Vuonna 2002 Mido ei osallistunut Egyptin maajoukkueen kanssa Afrikan-mestaruuskilpailuihin Malissa säärivamman takia. Vuonna 2006 Afrikan-mestaruuskisoissa Mido pelasi maajoukkueen kanssa semifinaaliin asti kunnes hän sai pelikiellon haukuttuaan valmentajaansa.
Liike-energia
Liike-energia eli kineettinen energia on kappaleen liikkeeseen varastoitunutta energiaa. Kappaletta kiihdytettäessä sen kiihdyttämiseen käytetty energia varastoituu kappaleen liike-energiaksi. Klassisen fysiikan mukaan nopeudella v liikkuvan kappaleen liike-energia on missä m on kappaleen massa. !Yhtälön johtaminen Tarkastellaan kappaleen liikettä paikallaan olevassa tai vakionopeudella liikkuvassa koordinaatistossa, jonka suhteen kappale on aluksi levossa (ts. kappaleen nopeus koordinaatistossa on aluksi 0). Kun kappaleeseen vaikuttava voima F saa tässä koordinaatistossa kappaleen liikkumaan matkan s, voiman tekemä työ W varastoituu kappaleen liike-energiaksi Ek kaavan mukaisesti, jossa viimeisessä vaiheessa integraali on saatu osittaisintegroimalla. Kappaleen suhteellisuusteoreettisessa liike-energian laskemisessa huomioidaan kappaleen massan kasvu ulkopuolisen tarkkailijan näkökulmasta nopeuden kasvaessa ja kappaleen liike-energia voidaan laskea kaavasta
Paljon valonnopeutta pienemmillä nopeuksilla kummatkin kaavat antavat lähes samoja tuloksia ja sen takia klassisen mekaniikan kaava on riittävän tarkka suurimpaan osaan laskuista. Laskennallisesti voidaan johtaa tulos, jonka mukaan klassisen mekaniikan mukainen arvo eroaa relativistisesta noin prosentin, kun.
Jalmari Eskola
Jalmari Lauri Johannes Eskola (16. marraskuuta 1886 Karinainen – 7. tammikuuta 1958 Turku ) oli suomalainen kestävyysjuoksija ja olympiamitalisti. Hän voitti hopeaa Tukholman vuoden 1912 olympiakisojen maastojuoksun joukkuekilpailussa yhdessä Albin Stenroosin ja Hannes Kolehmaisen kanssa. Hän sijoittui Hannes Kolehmaisen voittamassa juoksussa neljänneksi - ruotsalaiset voittivat kuitenkin joukkuekisan yhden sijalukupisteen erolla Suomeen.
Steven Stamkos
pienoiskuva|Stamkos vuonna 2009.
Steven Christopher Stamkos (s. 7. helmikuuta 1990 Markham, Ontario) on kanadalainen jääkiekkoilija ja kaksinkertainen Stanley Cup- voittaja. Hän oli vuoden 2008 NHL:n varaustilaisuuden ensimmäinen varaus, ja hänet varasi Tampa Bay Lightning, jossa hän on pelannut kaudesta lähtien. Stamkos pelaa keskushyökkääjänä. Stamkos voitti NHL:n parhaalla maalintekijälle jaettavan Maurice ”Rocket” Richard Trophyn vuosina 2010 ja 2012. Stamkosilla on makedonialaisia ja skottilaisia sukujuuria.
Junioriura ja NHL-varaus
Vuonna 2006 Stamkos oli ensimmäinen varaus OHL-junioriliigan varaustilaisuudessa, jossa Sarnia Sting varasi Stamkosin joukkueeseen. Hän pelasi joukkueessa kaudet 2006–2008 tehden yhteensä 197 pistettä (100 maalia ja 97 syöttöpistettä).
NHL:n kesäkuun 2008 varaustilaisuudessa Tampa Bay Lighting varasi Stamkosin NHL:n ykkösvarauksena. Heinäkuussa hän allekirjoitti Tampa Bayn kanssa kolmevuotisen sopimuksen, jonka mukaan Stamkosin peruspalkka oli 875 000 dollaria kaudessa, minkä lisäksi hän sai tienata 8,55 miljoonaa dollaria bonuksia.
NHL
Stamkos pelasi ensimmäisen NHL-ottelunsa kauden avausottelussa New York Rangersiä vastaan Prahassa Tšekissä. Ensimmäisen pisteensä Stamkos sai kahdeksannessa pelissään, syöttöpisteen Toronto Maple Leafsia vastaan. Ensimmäisen maalinsa hän teki pelissä Buffalo Sabresia vastaan lokakuussa 2008. Stamkos teki 17. helmikuuta 2009 ensimmäisen hattutemppunsa ottelussa Chicago Blackhawksia vastaan. Pisteiden valossa kausi oli ailahteleva, sillä Stamkos teki puolet pisteistään viimeisessä 26 ottelussa. Tulokaskaudellaan hän teki yhteensä 46 pistettä, joista 23 oli maaleja ja 23 syöttöpisteitä.
Kausi oli Stamkosin läpimurtokausi. Hän teki 95 pistettä (51 maalia ja 44 syöttöpistettä) ja jakoi runkosarjan parhaan maalintekijän Maurice "Rocket" Richard Trophyn Pittsburgh Penguinsin hyökkääjän Sidney Crosbyn kanssa.
Kaudella Stamkos pelasi 82 ottelua tehopistein 45+46=91 ja hänet valittiin NHL:n tähdistöotteluun. Hänet valittiin Nicklas Lidströmin joukkueeseen toisena. Stamkosin joukkuetoveri Martin St. Louis oli joukkueessa varakapteenina. Tähdistöottelun SuperSkills-kisoissa Stamkos sijoittui hyvin nopein luistelija- ja kovin lyöntilaukaus -kisassa. Stamkosista tuli 6. helmikuuta 2011 ensimmäinen pelaaja joka onnistui tekemään 40 maalia runkosarjassa kaudella 2010–2011. 23. huhtikuuta 2011 hän teki kaksi ensimmäistä pudotuspelimaaliaan Pittsburgh Penguinsia vastaan.
19. heinäkuuta 2011 Stamkos teki viiden vuoden ja arvolta 37,5 miljoonan dollarin jatkosopimuksen Tampa Bayn kanssa. Kaudella Stamkos pelasi 82 ottelua tehopistein 60+37=97. Helmikuussa 2012 Stamkos saavutti ensimmäisenä 40 maalia kauden 2011–2012 runkosarjassa. Hän on Aleksandr Ovetškinin kanssa ainoa, joka on yltänyt 60 maaliin 2000-luvulla. Ovetškin teki 65 maalia kaudella 2007–2008.
Kaudella Stamkos pelasi 48 ottelua tehopistein 29+28=57. Marraskuussa 2013 hänen sääriluunsa murtui. Toivuttuaan jalkavammasta Stamkos nimitettiin Tampa Bayn kapteeniksi. Kausilla ja  Stamkos johdatti joukkueensa kapteenina Tampa Bayn Stanley Cupin voittoon ja vielä kerran kaudella  Stanley Cupin loppuotteluihin, jossa Lightning lopulta hävisi Colorado Avalancelle otteluvoitoin 4–2.
Tammikuun 1. päivänä 2022 Stamkos oli tehnyt kolmanneksi eniten maaleja suhteessa pelaamiinsa otteluihin, kun huomioon otetaan yli kolme ottelua pelanneet aktiivipelaajat. Stamkos oli tehnyt tuolloin keskimäärin 0,52 maalia ottelua kohden. Hän oli pelannut 873 ottelua ja tehnyt 455 maalia. Hänen edellään olivat vain Ovetškin ja Auston Matthews, jotka molemmat olivat tehneet keskimäärin 0,61 maalia per ottelu. Vuoden kuluttua hän oli neljäs 0,52 maalin keskiarvollaan, kun hänen ohitseen oli noussut Kirill Kaprizov keskiarvolla 0,55.
Maajoukkueura
Stamkos pelasi ensimmäiset miesten maailmanmestaruuskisansa vuonna 2009 Sveitsissä. Hän teki kisoissa tehot 7+4=11 ollen Kanadan kolmanneksi ja maailmanmestaruuskisojen viidenneksi paras pistemies. Stamkos valittiin median valitsemaan maailmanmestaruuskisojen tähdistökentälliseen.
Vuoden 2013 maailmanmestaruuskilpailuissa Stamkos keräsi kahdeksassa ottelussa tehopisteet 7+5 ja oli Kanadan tehokkain hyökkääjä. Stamkos valittiin Kanadan jääkiekkomaajoukkueeseen myös Sotšin olympialaisiin, mutta hän ei toipunut jalkavammastaan tarpeeksi nopeasti ja joutui siksi jäämään pois olympiaturnauksesta.
Saint-Romain-au-Mont-d’Or
thumb|250px|Rue de Saint-Romain -katu Saint-Romain-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 948 asukasta vuoden 1999 väestönlaskennassa. Saint-Romain-au-Mont-d’Orin pinta-ala on kolme neliökilometriä. Saint-Romain-au-Mont-d’Or kuuluu Lyonin suurkaupunkialueeseen Communauté urbaine de Lyon.
First Rays of the New Rising Sun
First Rays of the New Rising Sun on yhdysvaltalaisen rock-kitaristi Jimi Hendrixin postuumisti julkaistu levy, jonka kappaleet ovat peräisin hänen kesken jääneeltä albumiltaan. Levyn sävellysmateriaali on äänitetty vuosina 1968 - 1970. Ennen kuolemaansa Hendrix suunnitteli tupla- tai mahdollisesti jopa tripla-LP-levyä. Albumin nimeksi harkittuja vaihtoehtoja olivat ainakin First Rays of the New Rising Sun, Straight Ahead ja Both Ways.
Albumin julkaiseminen
Albumille aiottua materiaalia julkaistiin jo 1970-luvulla useille eri levyille hajotettuna. Näistä tärkein oli ensimmäinen, Cry of Love (1971). Avustavina tuottajina toimineet rumpali Mitch Mitchell ja Eddie Kramer tekivät Cry of Loven kappaleisiin pian Hendrixin kuoleman jälkeen vain ne muutokset, joista oli keskusteltu aiemmin (lähinnä lopulliset miksaukset). Sopimussyistä Cry of Lovelta kuitenkin puuttui useita tärkeitä kappaleita. Osa keskeneräisen levyn kappaleista oli jo sovittu laitettavaksi Rainbow Bridge -nimiselle levylle, joka julkaistiin samoihin aikoihin. Vasta vuonna 1997 materiaalista koottiin edustava yhden albumin kokonaisuus Hendrixin perikunnan saatua oikeudet päättää asioista.
Aiemmin markkinoilla ollut levy Voodoo Soup (1995) sisälsi samaa materiaalia, jota oli kuitenkin editoitu voimakkaasti, mikä aiheutti närää Hendrixin musiikin kuuntelijoiden parissa.
Christian Goldbach
Christian Goldbach (18. maaliskuuta 1690 – 20. marraskuuta 1764) oli saksalainen matemaatikko, joka opiskeli myös oikeustiedettä. Hänet muistetaan tänään Goldbachin konjektuurista.
First Rays of the New Rising Sun
Albumin kappaleet
Levyn kappalejärjestyksessä on hyödynnetty Hendrixin jälkeensä jättämiä muistiinpanoja. First Rays of the New Rising Sun on kuitenkin keskeneräinen työ. Monet albumin kappaleista ovat enemmän tai vähemmän valmiita, mutta joukkoon mahtuu myös viimeistelemättömiä sävellyksiä. "Belly Button Window" on pelkkä demonauha. "Hey Baby" on vasta alustava otto, joka olisi mahdollisesti tehty kokonaan uusiksi. Instrumentaalikappale "Beginnings" on niin ikään jäänyt työstämisvaiheeseen. Woodstockissa Hendrix soitti kappaleesta sovituksen, jossa on pidempiä, kakkoskitaristina toimineen Larry Leen soittamia osuuksia. "Drifting"-kappaleeseen oli Hendrixin kanssa suunniteltu joko uutta kitararaitaa tai sitten vibrafoniraitaa. Kitaristin kuoleman jälkeen päädyttiin jälkimmäiseen ratkaisuun.
Christian Goldbach
Elämäkerta
Goldbach syntyi Preussin herttuakunnan pääkaupungissa Königsbergissä, joka on osa Brandenburg-Preussia, pastorin poikama. Hän opiskeli Royal Albertus -yliopistossa. Opintojensa jälkeen hän kävi pitkiä koulutusmatkoja vuosina 1710–1724 Euroopan läpi, vierailemalla Saksan osavaltioissa, Englannissa, Hollannissa, Italiassa ja Ranskassa, tapaamalla monia kuuluisia matemaatikkoja, kuten Gottfried Leibnizia, Leonhard Euler ia ja Nicholas I Bernoullia. Königsbergissä hän tutustui Georg Bernhard Bilfingeriin ja Jakob Hermanniin.
First Rays of the New Rising Sun
Albumin kappaleet
Eräät Hendrixin albumille aikomat kappaleet ovat niin keskeneräisessä tilassa, ettei niitä haluttu julkaista vuoden 1997 First Rays -albumilla. Useita tällaisia kappaleita on kuitenkin sittemmin julkaistu albumeilla South Saturn Delta (1997) ja Valleys of Neptune (2010). Aikaisemmin, 1970- ja 1980-luvuilla, oli julkaistu useita albumeja, joilla keskeneräisiksi jääneitä tai Hendrixin hylkäämiä kappaleita oli yritetty viimeistellä laajamittaisilla editoinneilla. Näiden viimeksi mainittujen levyjen tasoa on useimmiten pidetty vaatimattomana tai jopa ala-arvoisena, ja monien mielestä ne halvensivat Hendrixin musiikillista perintöä.
Hendrixin kiertueohjelmistoon keskeneräiseltä levyltä ehtivät päätyä ainakin "Izabella", "Hey Baby (New Rising Sun)", "In From the Storm", "Straight Ahead", "Room Full of Mirrors" ja "Freedom". "Dolly Dagger" -kappaleesta suunniteltiin promootiovideota, joka viimeisteltiin 1990-luvulla. "Ezy Ryder" tehtiin Easy Rider -elokuvan innoittamana. Itse elokuvassa on Hendrixin musiikkia, mutta tämä kyseinen kappale tehtiin vasta elokuvan jälkeen. "My Friend" tehtiin jo vuonna 1968 Electric Ladyland -levyn aikoihin, eikä Hendrix tiettävästi ollut aikeissa sisällyttää sitä First Rays -albumilleen. Monille Hendrixille ihailijoille läheinen kappale on runollinen balladi "Angel", joka kertoo Hendrixin nuorena kuolleesta äidistä.
Christian Goldbach
Elämäkerta
Christian Goldbach oli monikielinen - hän kirjoitti päiväkirjaa saksaksi ja latinaksi, hänen kirjeensä kirjoitettiin saksaksi, latinaksi, ranskaksi ja italiaksi ja virallisten asiakirjojen osalta hän käytti venäjää, saksaa ja latinaa.
First Rays of the New Rising Sun
Albumin kappaleet
Kappaleessa "Room Full of Mirrors" on etualalla efektilaitteiden käyttö. "Hey Baby (New Rising Sun)" on pitkän intronsa vaikutuksesta tunnelmaltaan ja sanoituksiltaan voimakas. "Straight Ahead", "Freedom" ja "Izabella" ovat funkia, jossa on mukana yhteiskunnallinen sanoma. "Freedom" käsittelee huumeita ja blues-sointukaavan päälle rakennetun "Izabellan" sanoitukset viittaavat Vietnamin sotaan. "Earth Bluesissa" sanomalle haetaan tukea gospel-vaikutteista. "Belly Button Window" -kappaleen taustalla oli rumpali Mitchellin tuleva lapsi ja keskustelu abortista.
Albumin rumpalit
Buddy Miles soittaa rumpuja kappaleissa "Room Full of Mirrors", "Ezy Ryder" ja "Izabella". Joissakin painoksissa "Izabellan" rumpaliksi on merkitty virheellisesti Mitchell. Miles oli alun perin rumpalina kappaleessa "Stepping Stone", mutta Hendrix käski Mitchelliä nauhoittamaan uuden rumpuraidan.
Albumin nimi
Levy on saanut nimensä Arthur C. Clarken kirjan Marsin aamunkoitto inspiroimana. Kirjassa Jupiterin kuu muutetaan uudeksi auringoksi lämmittämään Marsia. Kappaleessa "Hey Baby (New Rising Sun)" mainitaan "Jupiter-aurinko" ja levyn nimi mainitaan kappaleessa "Izabella".
Christian Goldbach
Elämäkerta
Hän kuoli 20. marraskuuta 1764 74-vuotiaana Moskovassa.
Tieteellinen ura
oikea|pienoiskuva|308x308px| Goldbachin kirje [[Leonhard Euler|Eulerille, 1742]] Goldbach tunnetaan parhaiten kirjeenvaihdostaan Leibnizin, Eulerin ja Bernullin kanssa, varsinkin hänen vuonna 1742 lähettämässään kirjeessä Eulerille, jossa todetaan Goldbachin konjektuurista. Hän opiskeli ja todisti joitain potensseja koskevia lauseita, kuten Goldbach – Euler-lauseen, ja antoi useita merkittäviä panoksia analyyseihin. Hän osoitti myös Fermat-lukuja koskevan tuloksen, jota kutsutaan Goldbachin lauseeksi.
Diana Serra Cary
thumb|Baby Peggy Diana Serra Cary, syntymänimeltään Peggy-Jean Montgomery (26. lokakuuta 1918 Merced, Kalifornia – 24. helmikuuta 2020 ) paremmin tunnettu elokuvien taiteilijanimeltään Baby Peggy oli yksi Hollywoodin mykänelokuvan kauden suosituimpia lapsitähtiä Jackie Cooganin ja Baby Marien lisäksi.
Hänen elokuvauransa kulta-aikaa oli 1920-luvun alkuaika, jolloin Baby Peggy oli yhtä tunnettu tähti kuin suurin osa aikuistähdistä. Hän teki elokuvia aina vuoteen 1938 asti, jolloin hän vetääntyi elokuvista. Hän on ollut kaksi kertaa naimisissa, Gordon Ayres (vuodet 1938-1948) ja Bob Cary (vuodesta 1954 lähtien). Bobin kanssa hänellä on poika, Mark. Aikuisiällä hän kääntyi katolilaisuuteen ja muutti nimensä Diana Serra Caryksi sekä loi menestyneen uran sekä kirjailijana, historioitsijana että kirjakustantajana.
Ammoniumdikromaatti
Ammoniumdikromaatti ((NH4)2Cr2O7) on ammonium- ja dikromaatti-ionien muodostama epäorgaaninen ioniyhdiste. Yhdistettä voidaan käyttää muiden kromiyhdisteiden valmistuksessa, katalyyttinä orgaanisen kemian synteeseissä, valokuvauskemikaalina ja tekstiilien käsittelyssä.
Ominaisuudet
thumb|left|250px|Tulivuorireaktio Huoneenlämpötilassa ammoniumdikromaatti on oranssinpunaista kiteistä ainetta. Yhdiste liukenee veteen ja reagoi orgaanisten liuottimien kanssa. Muiden dikromaattien tavoin ammoniumdikromaatti on hyvin voimakas hapetin. Kuumennettaessa noin 170 °C:n lämpötilaan ammoniumdikromaatti hajoaa kiivaalla reaktiolla ja saattaa syttyä palamaan. Reaktion tuotteina muodostuu dikromitrioksidia, typpeä ja vettä. Tätä reaktiota kutsutaan tulivuorireaktioksi.
Muiden dikromaattien tavoin ammoniumdikromaatti on myrkyllistä ja karsinogeenista.
Valmistus ja käyttö
Ammoniumdikromaattia voidaan valmistaa natriumdikromaatin ja ammoniumkloridin tai harvemmin ammoniumsulfaatin välisellä vaihtoreaktiolla. Reaktiossa sivutuotteena muodostuva natriumkloridi tai -sulfaatti voidaan erottaa kiteyttämällä kuumasta vesiliuoksesta ja ammoniumdikromaatti kiteytyy liuosta jäähdyttämällä. Dikromaattina voidaan käyttää myös kalsiumdikormaattia, jolloin liuoksesta saostuu niukkaliukoinen kalsiumsulfaatti. Toinen tapa valmistaa yhdistettä on ammoniakin ja kromihapon välinen reaktio. Näin saadaan ammoniumkromaattia, jonka alkalimetallipitoisuus on pieni.
Ammoniumdikromaattia voidaan käyttää puhtaan dikromitrioksidin ja katalyyttinä käytettävän dikromitrioksidin ja alumiinioksidin seoksen valmistamiseen. Sitä voidaan käyttää myös pyrotekniikassa, orgaanisissa synteeseissä katalyyttinä, nahan värjäyksessä peittana, puun lahonestoon ja valokuvausreagenssina.
Nicolas Freeling
Nicolas Freeling (1927 Lontoo, Britannia – 2003 Mutzig, Ranska ) oli brittiläinen jännityskirjailija.
Ravintola-alalla uransa aloittanut Freeling päätyi vankilaan Amsterdamissa, jossa hänen epäiltiin sekaantuneen alamaailman puuhiin. Siitä hän sai herätteen ryhtyä kirjoittamaan aiheesta, ja kun hän löysi ensimmäiselle kirjalle Love In Amsterdam (1962) kustantajan, hän ryhtyi kirjoittamaan ammatikseen.
Freelingin maine perustuu hänen Van der Valk -jännitysromaaneihinsa. Niiden hahmo, amsterdamilainen poliisi Simon Joseph Van der Valk, on jännityskirjallisuuden merkittäviä salapoliiseja. Hahmo kuolee kymmenennessä kirjassa Pitkä hiljaisuus. Van der Valk on inhimillinen hahmo, johon lukija voi samaistua ja esittää kysymyksen "miksi", niin että teoksissa on hallitsevana eettinen ongelma. Hahmo siteeraa muita kuuluisia salapoliisikirjallisuuden hahmoja ja ottaa esimerkkiä Maigret'sta. Philip Marlowea mukaillen hän käyttää itsestään nimeä Philip Van der Marlowe Van der Valkin seuraajaksi Freeling kirjoitti ranskalaisen poliisin Henri Castangin. Hän kirjoitti kaikkiaan 37 romaania.
Freeling sai 1967 Edgar-palkinnon.
Tuotesijoittelu
thumb|300px|[[Audin tuotesijoittelua elokuvassa I, Robot. Huomaa myös Converse All Star -kengät.]] Tuotesijoittelu on markkinoinnin tukimuoto, jossa markkinoitava tuote on sisällytetty esimerkiksi elokuvaan, televisio-ohjelmaan, radio-ohjelmaan, videopeliin, sanomalehden artikkeliin tai muuhun fiktiiviseen tai tosiperäiseen mediaan.
Tavallisin tuotesijoittelun muoto on markkinoivan yrityksen tai tuotteen logon tai nimen näkyminen esimerkiksi elokuvan kohtauksessa. Tyypillistä on myös nähdä tarinan päähenkilön käyttävän mainostettavaa tuotetta. Mainostavat yritykset maksavat tuotesijoittelusta tuotteen näkyvyyden, kuten tuotteen käytön ja esiintymisajan perusteella. Toinen tapa maksaa tuotesijoittelusta on esimerkiksi tarjota markkinoitava auto elokuvan kuvausryhmän käyttöön kuvausten ajaksi.
Yksi tuotesijoittelun muoto on mainossijoittelu, jossa mediassa esiintyy jonkin tuotteen mainos tuotteen itsensä sijasta.
Tuotesijoittelu ja laki
Suomessa tuotesijoittelusta säädetään sähköisestä viestinnän annetun lain (917/2014) 25 luvussa. Lain 220 §:n mukaan tuotesijoittelu on sallittu vain muille kuin lapsille suunnatuissa elokuvateoksissa ja televisiosarjoissa, urheiluohjelmissa ja kevyissä viihdeohjelmissa. Lain 221 §:n mukaan tuotesijoittelu ei saa
Tuotesijoittelua ei saa Suomessa tehdä tupakkatuotteilla tai -tuotemerkeillä eikä lääkärinreseptiä vaativilla lääkkeillä tai hoidoilla.
Tuotesijoittelun historiaa
Tuotesijoittelua esiintyi ensimmäisiä kertoja 1960-luvulla James Bond -elokuvassa Salainen agentti 007 ja tohtori No päähenkilön käyttämän kellon muodossa, mutta se on laajentunut jatkuvasti uusiin tuotteisiin. Vuonna 1982 elokuvassa E.T. esiintyneiden Reece’s Pieces -makeisten myynti nousi 65 prosenttia tuotesijoittelun ansiosta. Vuonna 1989 julkaistu videopeli Teenage Mutant Ninja Turtles sisältää Pizza Hutin tuotesijoittelua.
Nykyään tuotesijoittelu on yleistä. Suurimmassa osassa uusista elokuvista on ainakin jonkin tasoista tuotesijoittelua. Tuotesijoittelusta on tullut kasvava markkinoinnin muoto, ja yritykset maksavat miljoonia tuotteidensa lyhyistä esiintymisistä ison budjetin elokuvissa. Monilla tähdillä näyttäisi olevan jonkin verran valtaa päättää itse, mitä tuotteita pitävät esillä.
Nokiminivetti
Nokiminivetti (Pericrocotus tegimae) on käpinkäisten heimoon kuuluva varpuslintu.
Nokiminivettiä tavataan Japanissa. Sitä on kuvattu melko yleiseksi, ja se on luokiteltu elinvoimaiseksi.
Eponyymi arkontti
Eponyymi arkontti (myös eponyymiarkontti,, ”nimen antava arkontti”), yleensä vain arkontti , oli yksi arkontinviroista antiikin Ateenassa. Virka sai nimensä siitä, että attikalaisen kalenterin vuodet nimettiin viran haltijan mukaan. Eponyymi arkontti oli yksi Ateenan kolmesta pääarkontista kuningasarkontin ja polemarkin ohella. 700-luvulta eaa. lähtien hän oli arkonttikunnan pää ja koko valtion muodollinen päämies. Pelkällä nimityksellä ”arkontti” viitattiin yleensä juuri eponyymin arkontin virkaan, kun taas muista arkontinviroista käytettiin omia nimiään.
Historia
Eponyymin arkontin virka perustettiin niin kutsuttujen pimeiden vuosisatojen aikana, jolloin Ateenan kuninkaan virka jaettiin kolmelle arkontille. Ateenalaisen perinteen mukaan tämä tapahtui kaupungin viimeisen kuninkaan Kodroksen kuoltua vuonna 1068 eaa. Varmuudella virka oli olemassa viimeistään arkaaisen kauden alkupuolella 700-luvun eaa. lopulla. Eponyymit arkontit, samoin kuin muut arkontit, valittiin alun perin eupatridien eli ylimystösukujen keskuudessa äänestämällä.
Vuonna 752 eaa. eponyymien arkonttien ja muiden arkonttien virkakauden pituus rajattiin kymmeneen vuoteen. Eponyymi arkontti asetettiin oletettavasti tässä vaiheessa, tai viimeistään vuonna 714/713 eaa., kun kuningasarkontin virka avattiin kaikille ylimystösuvuille, arvoasteikossa kuningasarkontin edelle valtion päämieheksi. Vuonna 683/682 eaa. virkakausien pituus rajattiin yhteen vuoteen. Solonin lakien myötä noin vuonna 594 eaa. kaikki arkontit alettiin valita arpomalla fylejen valitsemista ehdokkaista, jotka kuuluivat kahteen ylimpään pentakosiomedimnoi-luokkaan. Kleistheneen uudistuksista lähtien, toisin sanoen demokratian kaudella, arkontit valittiin ekklesiassa eli kansankokouksessa arpomalla. Noin vuodesta 479 eaa. lähtien virka oli avoin toiseksi ylimmälle hippeis-luokalle ja vuodesta 457 eaa. lähtien kolmanneksi ylimmälle zeugitai-luokalle.
Tehtävät
Eponyymi arkontti oli tavallaan valtion päämies jopa demokratian aikana, vaikka tällöin hänen merkityksensä olikin vähäisempi. Arkontti edusti bulen ja ekklesian kokouksissa; johti Dionysia- ja Thargelia-juhlia; otti vastaan juhlille tulleet ulkomaiset lähetystöt (theoriai); nimitti koregit; sekä johti oikeudenkäyntejä, jotka koskivat perheoikeutta (kuten avioerot ja perimyskysymykset) tai koregeja.
Kuninkaiden oikeudenkäyttöön liittyneet oikeudet vaikuttavat siirtyneen pääasiassa eponyymille arkontille. Häntä pidettiin myös eräänlaisena valtiollisena suojelijana, joka suojeli niitä, jotka eivät itse kyenneet puolustamaan itseään. Siksi eponyymi arkontti valvoi muun muassa orpoja ja näiden perintöoikeuksia, perijättärien oikeuksia, perheenpään menettäneiden perheiden oikeuksia sekä raskaana olleiden leskien oikeuksia. Mikäli joku rikkoi mainittuja ryhmiä vastaan, arkontti saattoi määrätä sakon tai viedä tapauksen oikeuteen. Oikeudet koskivat kuitenkin vain tapauksia, joiden kohteena olivat kansalaiset, kun taas vierasmaalaisten asiat kuuluivat polemarkille.
Virka tunnettiin alun perin yksinkertaisesti ”arkonttina”, ja nimitys ”eponyymi arkontti” tuli käyttöön vasta roomalaisella kaudella. Arkontilla oli käytössään kaksi avustajaa tehtäviensä hoitamisessa. Hänen toimipaikkansa oli Prytaneion, joka sijaitsi Ateenan niin kutsutulla Arkaaisella agoralla.
Fancy Bear
Fancy Bear, joka tunnetaan myös nimillä Sofacy, Pawn Storm, Strontium, Tsar Team, Sednit ja APT28, on venäläinen hakkeriryhmä, joka on syyllistynyt useisiin tietomurtoihin ja häirintäkampanjoihin 2000-luvun alkupuolelta lähtien. Tietomurtojen kohteina ovat olleet muun muassa Nato, Valkoinen talo, Saksan liittopäivät, Maailman antidopingtoimisto, eri tiedotusvälineet sekä lukemattomat kansalaisjärjestöt ja viranomaiset Euroopassa, Keski-Aasiassa ja Kaukasuksella.
Eponyymi arkontti
Luettelo arkonteista
Koska eponyymin arkontin kausi kesti muiden arkontinvirkojen tavoin vuoden, ja juuri sitä käytettiin vuosien nimeämiseen samalla tavalla kuin konsuleita Roomassa, arkonttien luettelo on keskeinen antiikin Ateenan historian kronologian tuntemisen kannalta. Luettelo tunnetaan Kreonista, ensimmäisestä vuoden mittaiseksi kaudeksi valitusta arkontista vuonna 683 eaa. lähtien. Tästä Myrokseen vuonna 499 eaa. tunnetaan nimeltä 34 arkonttia. Vuosilta 495–292 eaa. eli noin kahdensadan vuoden ajalta tunnetaan lähes kaikki nimet vuosiin yhdistettynä. Vuoden 292 eaa. jälkeen tunnetaan noin 166 nimeä roomalaiselle kaudelle saakka, yleensä piirtokirjoituksista ja usein ilman tietoa vuodesta. Viimeinen, joka voidaan liittää vuoteen, on vuodelta 485 jaa.
Älykäs suunnittelija
Älykäs suunnittelija on tietoinen olento, jolla älykkään suunnittelun liikkeen mukaan on jotakin tekemistä elämän synnyn ja kehityksen kanssa ja joka liikkeen mukaan on jättänyt tieteellisesti havaittavaa todistusaineistoa tästä älyllisestä suunnittelusta.
Oletus älykkäästä suunnittelijasta
Oletus älykkäästä suunnittelijasta tehdään välillisesti. Jo evoluutioteorian isänä pidetty Charles Darwin totesi, että jos voidaan löytää sellainen monimutkainen rakenne, joka ei ole voinut syntyä useiden peräkkäisten pienten muutosten kautta, hänen teoriansa murenisi täysin. Teoria älykkäästä suunnittelusta lähtee siitä, että eliöiden tiettyjen monimutkaisten rakenteiden synty on paremmin selitettävissä älyllisin syin (suunnittelu) kuin sattumalla luonnonlailla (mutaatiot ja luonnonvalinta). Teoria ei tutki itse suunnittelijaa eikä tee oletusta suunnittelijan persoonasta. Sen keskeisimmät työkalut palautumaton monimutkaisuus ja täsmennetty monimutkaisuus tarkastelevat suunnitelluiksi oletettuja kohteita, eivät itse suunnittelijaa.
Arvostelua
Oxfordin yliopiston professori, biologi, Richard Dawkins arvosteli aukkojen palvontaa. Kreationistit etsivät aukkoja nykyisestä tietämyksestä. Mikäli sellainen löytyy, niin oletetaan Jumalan täyttävän sen. Ongelma on, että aukot kutistuvat koko ajan. Dawkinsin mielestä kreationistien käyttövoimana ovat tietämättömyys ja mystifiointi. Vaikka Dawkinsilla on paljon kannattajia, on hänen mielipiteitään myös kritisoitu voimakkaasti. Esimerkiksi William Dembskin mukaan "aukkojen jumalan" ja "aukkojen palvonnan" suhteen teoria älykkäästä suunnittelusta on huomattavasti kriittisempi, kuin Dawkins kirjassaan antaa ymmärtää.
Marjukka
Marja, Maria, Maija ja Marjatta kantavat yhteistä Raamattuun liittyvää alkuperää, johon suomen kielestä liittyy myös konnotaatio marjasta. Saksan Mariasta tulevat samoin hellittely- ja diminutiivimuoto Marichen, hollanniksi sanotaan Maricken. Kalevalan Marjatta ja kristinuskon Maria käyvät yhteen taiteessa, esimerkiksi Heikki W. Virolaisen teoksessa Marjatta vuodelta 1965 (Ateneumissa) ja Albert Edelfeltin maalauksessa (vuodelta 1890, Ateneumissa) Kristus ja Mataleena, jossa karjalainen tyttö kohtaa suomalaisessa koivikossa matkalla olevan Kristuksen hahmon.
Ala-Kemijoen alue
Ala-Kemijoen alue (vesistöaluetunnus 65.1) on Kemijoen vesistössä sijaitseva ensimmäisen jakovaiheen alue, jonka pinta-ala on 3 922,96 neliökilometriä. Alueen järvisyys on 2,28 %. Vesistön alueen alarajana on Kemijoen joensuussa Vallitunsaari, jonka yläpuolisen valuma-alueen pinta-ala on 51 127,28 neliökilometriä ja järvisyys 4,3 %.
Punainen jättiläinen (kustantamo)
Punainen jättiläinen on suomalainen sarjakuvakustantamo, joka on erikoistunut manhwaan ja mangaan.
Minna Haverinen ja Antti Grönlund perustivat kustantamon vuonna 2005 ja myivät sarjakuvaliiketoiminta-alueen Kustannusosakeyhtiö Tammelle tammikuussa 2009. Siitä lähtien kustantamo on toiminut Tammen toimipisteessä Helsingissä samoissa tiloissa Sangatsu Mangan kanssa.
Sangatsu Mangan kustannuspäällikkö Antti Valkama on vastannut Tammen molemmista mangakustannuslinjoista kesäkuusta 2011 lähtien.
Julkaisut
Sarjakuvat:
Patologinen valehtelu
Patologinen valehtelu, eli mytomania (kreik. mythos tarina + mania) eli pseudologia fantastica (kreik. pseudos väärä + logos puhe, tieto + phantasia mielikuvitus) on sairaalloinen halu valehdella ja keksiä sepitettyjä tarinoita. Mytomaniaa sairastavia kutsutaan mytomaaneiksi, suomeksi yleensä patologisiksi valehtelijoiksi.
Pakonomainen valehtelu ei ole lääketieteellinen diagnoosi, vaan se liittyy muihin mielenterveyden ongelmiin oireena.
Jos ihminen hakee valehtelusta hyötyä, se saattaa olla osa narsistista persoonallisuushäiriötä. Käyttäytymismuodosta voi parantua, jos kokee sen itse ongelmaksi, mutta esimerkiksi narsistiseen persoonallisuushäiriöön liittyvää valehtelua ei voi saada parantumaan, sillä henkilö ei itse koe sitä ongelmaksi.
Vankisairaalan vastaavan ylilääkärin Hannu Lauerman mukaan valehtelu menee sairauden puolelle, jos se on ihmiselle pakonomaista tai jos se palvelee hänen sisäistä tasapainoaan niin, että vaihtoehtoja ei ole.
Eräs patologisen valehtelun muoto on paroni von Münchhausenin mukaan nimensä saanut Münchhausen-syndrooma, jossa potilas on tuntevinaan fyysistä kipua ja valittaa siitä saadakseen huomiota.
WarnerMedia
pienoiskuva|WarnerMedia Center, 2010 WarnerMedia, LLC (AOL Time Warner Inc. vuosina 2001–2003, Time Warner vuosina 1990–2001 ja 2003–2018) oli media-alan yritys, toimialoinaan elokuvat, televisio, kustannustoiminta, internetpalvelut ja telekommunikaatio. Se sulautui yhdessä Discoveryn kanssa Warner Bros. Discoveryksi 8. huhtikuuta 2022.
Historia
Time Warner muodostui vuonna 1989 Time- ja Warner Communications -yhtiöiden yhdistymisen tuloksena. Vuonna 1996 Time Warner osti Ted Turnerin omistaman Turner Broadcasting Systemin. Vuonna 2001 Time Warner siirtyi AOL-yhtiön (aikaisemmin America Online) omistukseen, minkä jälkeen nämä kaksi yhtiötä fuusioitiin uudeksi AOL Time Warner -nimiseksi yhtiöksi. Etuliite AOL jäi pois yhtiön nimestä vuonna 2003.